**דף עבודה: המפגש בין רות לבעז – פסוקים ח-יז**

|  |
| --- |
| 1. לפי פסוקים ח-ט באילו דרכים מבטיח בעז להגן על רות ולדאוג לה? 2. מתוך הפסוקים שקראת, מה מפתיע את רות? הוכיחו בעזרת ציטוטים. 3. מה הם המעשים שבעז עושה בפועל כדי לעזור לרות? |

להלן תשובות לדף העבודה: המפגש בין רות לבעז לשימוש המורה:

1. בעז מבטיח להגן על רות ולדאוג לה בארבע דרכים:

* מבקש ממנה להישאר בשדה שלו ולא ללכת לשדות של אחרים (פסוק ח)
* מבקש ממנה להיצמד אל הנערות שלו (פסוקים ח-ט)
* מזהיר את הנערים שלו לא להציק לרות או לגעת בה (פסוק ט)
* מתיר לה לגשת ולשתות מהמים שהנערים שאבו כאשר היא צמאה (פסוק ט)

1. רות מעריכה את הדאגה לה (פסוק י: **"וַתִּפֹּל עַל פָּנֶיהָ וַתִּשְׁתַּחוּ אָרְצָה"**) היא מופתעת מהגנתו של בעז כיוון שהיא נוכרייה ושפחה (פסוק י: **"מַדּוּעַ מָצָאתִי חֵן בְּעֵינֶיךָ לְהַכִּירֵנִי, וְאָנֹכִי נָכְרִיָּה?"**; פסוק יג: **"וְכִי דִבַּרְתָּ עַל לֵב שִׁפְחָתֶךָ, וְאָנֹכִי לֹא אֶהְיֶה כְּאַחַת שִׁפְחֹתֶיךָ"**).
2. בזמן האוכל בעז קורא לרות להצטרף אליו ואל הקוצרים ונותן לה כמות יפה של קלי שמשביעה אותה ואף יותר. בעז מצווה על הנערים לתת לרות ללקט אתם ולא להעיר לה, וכן הוא מבקש מהם "לשכוח" ולהפיל בכוונה שיבולים בעבורה.